מראי מקומות חזקת חיים בעזרת השם  .יתברך
קטגוריות: כללי / מ_מ בענייני מוחזק וחזקות - הרב אלימלך וינברג / fwd (1)

בעזרת השם יתברך

**קונטרסמראי מקומותבענין 'חזקת חיים'**מאת הרב אלימלך וינברג הי"ו להערות יש לפנות לפלאפון: [PHONE_REMOVED]

**נערך בעזהשי"ת יום הילולא דרע"מ ז' אדר ב' תשע"ועבור בית המדרש לתורה שם משמעון גור רמת גן נתייסד ע"י מורינו הגאון החסיד הרב אברהם אטלס זצ"ל אב"ד חיפה בנשיאות בנו ראש ישיבות דרכי נועם-עמק הלכה הגאון ר' שלמה שליט"א**

**גדר דין 'חזקת חיים' ודינו לגבי דיני התורה**

**בגיטין כ"ח.א.** המביא גט והניחו זקן או חולה נותנו לה בחזקת שהוא קיים, ואם היה כהן אשתו אוכלת בתרומה, **ובפירש"י שם ד"ה נותנו לה בחזקת שהוא קיים** פירש טעם הדין 'ומדאורייתא נפקא לן בהכל שוחטין [חולין י:] העמד דבר על חזקתו', וכן הוא מפורש **בגמ' עירובין ל"ו:** דחזקת חיים מהני מדין חזקה דמעיקרא [ולהכי פריך התם על ר' מאיר דלא אזיל בתר חזקה דמעיקרא בתרומה ונטמאת דהא בחזקת חיים אזיל בתר חזקה זו אפילו כשמת לפניך], וכ"מ **בתוס' נדה ב: ד"ה דאיכא ריעותא מגופה ובתוס' הרא"ש שם ד"ה היכא דלית לה ריעותא מגופה** שהשוו הא דמטהרים חכמים בראוהו חי מבערב ונמצא מת דהיינו משום דמעמידים אותו אחזקת חי ודימו להא דאמרי' בגמ' שם דכל הנשים דיין שעתן [לשמאי] משום דאמרי' העמד אשה על חזקתה והיא בחזקת טהורה, וכ"מ **ברמב"ן נדה ב: ד"ה ואקשינן מ"ש ממקוה וברשב"א שם והא דאקשינן דילמא הגס הגס** שהקשו ארבנן דס"ל בנמצא מת בלילה ונגע בו אחד דכל הטומאות כשעת מציאתן דמ"ש ממה דאמרי' בריש נדה דכל הנשים דיין שעתן [לשמאי] משום דאמרי' העמד אשה על חזקתה והיא בחזקת טהורה עומדת, וכ"מ **בשו"ת הריב"ש סימן שע"ט** בהא דאמרינן **בגיטין כ"ח:** גבי ספינה שטבעה בנהר ויוצא ליהרג דנותנים עליו חומרי חיים וחומרי מתים ואמאי נותנים לו חומרי חיים לא אזלי' בתר רובא דרובן ליהרג ואע"ג דאיכא חזקה-חזקת חיים נגד הרוב רובא וחזקה רובא עדיף, ותי' דהכא איכא ב' חזקות, חזקת חיים וחזקת אשת איש, ובב' חזקות לא אמרינן רובא עדיף, ומבואר דדן על חזקת חיים כעל חזקה דמעיקרא בעלמא, וכ"מ **בשו"ת בית אפרים אהע"ז סימן ל' בשם ספר הקנה הקצר** שהק' לקו' הריב"ש הנ"ל וכ' דמשום דאמרי' סמוך מיעוטא לחזקה מחמרינן, ומבואר ג"כ כנ"ל דדין חזקת חיים כדין חזקה דמעיקרא.

ועי' **בפני יהושע גיטין כ"ח.א. ד"ה גמרא א"ל תרומה אגיטין קרמית** שהק' אהא דמוקמינן בחזקת חיים במקום יבם והא קאי בחזקת איסור לשוק במקום יבם, ותי' בתי' השני 'דחזקת שהוא חי אתיא מכוח רוב דרובא דעלמא בחזקת שהם בריאים וקיי"ל רובא וחזקה רובא עדיף', וכ"מ **בשו"ת חות יאיר סימן ר"א ד"ה ונראה לי דחייב** דחזקת חיים מהני מדין 'רובא דאיתא קמן דפחות מאחד מאלף מתים מן החיים בכל יום', ואפילו בחולה איכא רובא כדאי' **בגיטין כ"ח.א.** גבי חולין דמוקמינן להן בחזקת חיים משום 'דרובן לחיים'.

\*\*\*\*\*

**בגיטין כ"ח.א.** מקשינן אהא דקאי בחזקת חיים ונותנים גט לאשתו בחזקת שהוא קיים ואשתו אוכלת בתרומה, מהא דתנן באומר הר"ז גיטין סמוך למיתתי אינה אוכלת בתרומה שמא ימות, ומשני אביי דפליגי בזה ר"מ עם ר"י ור' יוסי ור"ש, דלר"מ דלא חייש שמא יבקע הנוד הוא דמוקמינן בחזקת חיים ולחולקים עליו דחיישי שמא יבקע הנוד לא מוקמי אחזקת חיים, ומבואר בדברי אביי, דאף לגבי החשש ד'שמא מת' לא מוקמי ר"י ור' יוסי ור"ש אחזקת חיים, וצ"ע בזה אמאי לא מוקמינן אחזקה דמעיקרא כמו בכל התורה דמוקמינן אחזקה דמעיקרא,

**בחילוק בין 'שמא מת' ל'שמא ימות'**

**דין 'חזקת חיים' באופן ש'מת לפניך'**